ΟΔΗΓΙΑ ΤΟΥ ΣΥΜΒΟΥΛΙΟΥ

της 10ης Οκτωβρίου 1978

που επιφέρει έκτη τροποποίηση της οδηγίας 73/241/ΕΟΚ « περί προσεγγίσεως των νομοθεσιών των Κρατών Μελών σχετικά με τα προϊόντα του κακάο και της σοκολάτας »

( 78/842/ΕΟΚ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,

Έχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος , και ιδίως το άρθρο 100 ,

την πρόταση της Επιτροπής (1) ,

τη γνώμη της Συνελεύσεως (2) ,

τη γνώμη της Οικονομικής και Κοινωνικής Επιτροπής (3) ,

Εκτιμώντας :

ότι η οδηγία 73/241/ΕΟΚ του Συμβουλίου της 24ης Ιουλίου 1973 περί προσεγγίσεως των νομοθεσιών των Κρατών Μελών σχετικά με τα προϊόντα του κακάο και της σοκολάτας (4) όπως τροποποιήθηκε για τελευταία φορά από την οδηγία 78/609/ΕΟΚ (5) , στο παράρτημα II αυτής παράγραφος 2 υπό α ) , επιτρέπει στα Κράτη Μέλη να διατηρήσουν μέχρι την 31η Δεκεμβρίου 1977 , για τα προϊόντα που διατίθενται στην επικράτειά τους , τις εθνικές νομοθεσίες που ισχύουν κατά την ημερομηνία προσχωρήσεώς τους στην Κοινότητα , σύμφωνα με τις οποίες επιτρέπεται η χρησιμοποίηση του φωσφορικού οξέος , ορισμένων αρωματικών ουσιών και ορισμένων γαλακτοματοποιητών .

ότι το ανωτέρω παράρτημα στην παράγραφο 2 ύπό β ) προβλέπει τη δυνατότητα να περιληφθούν οι ουσίες αυτές στο παράρτημα I πριν από την 1η Ιανουαρίου 1978 ότι νεώτερη εξέταση της καταστάσεως δεν επέτρεψε εν τούτοις να ληφθεί απόφαση προς την κατεύθυνση αυτή .

ότι πράγματι η τεχνολογική εξέλιξη που επήλθε μετά την υιοθέτηση της οδηγίας 73/241/ΕΟΚ φαίνεται να δείχνει ότι η χρήση του φωσφορικού οξέος ως παράγοντα εξουδετερώσεως στα προϊόντα κακάο δεν ανταποκρίνεται πλέον σε αληθή τεχνολογική ανάγκη ότι , εν τούτοις , πρέπει να προβλεφθεί η δυνατότητα επανεξετάσεως , εφ’ όσον χρειασθεί , της καταστάσεως αυτής πριν από την 1η Ιουλίου 1981 .

ότι , εξάλλου , εν αναμονή θεσπίσεως σε κοινοτικό επίπεδο διατάξεων περί της χρήσεως των αρωματικών ουσιών στα τρόφιμα , πρέπει να δοθεί στα Κράτη Μέλη η δυνατότητα να συνεχίσουν να χρησιμοποιούν άλλες ουσίες , εκτός από αυτές που απαριθμούνται στο παράρτημα I παράγραφος 5 υπό α ) της οδηγίας 73/241/ΕΟΚ ότι πρέπει , παρ’ όλα αυτά , πριν από την 1η Ιανουαρίου 1983 , να αποφασισθεί η ημερομηνία κατά την οποία πρέπει να πάψει να ισχύει η παρέκκλιση αυτή .

ότι , τέλος , η οδηγία 74/329/ΕΟΚ του Συμβουλίου της 18ης Ιουνίου 1974 περί προσεγγίσεως των νομοθεσιών των Κρατών Μελών σχετικά με τους γαλακτωματοποιητές , σταθεροποιητές , τα πυκνωτικά και τα πηκτικά μέσα που επιτρέπεται να χρησιμοποιούνται στα τρόφιμα (6) , όπως τροποποιήθηκε για τελευταία φορά από την οδηγία 78/612/ΕΟΚ (7) , επιτρέπει στα Κράτη Μέλη στο διάστημα των πέντε ετών μετά την κοινοποίησή της , να επιτρέπουν τη χρησιμοποίηση των γαλακτωματοποιητών που απαριθμούνται στο παράρτημα II της οδηγίας 73/241/ΕΟΚ και είναι επομένως σκόπιμο να ισχύσει το ίδιο χρονικό διάστημα και για την τελευταία αυτή οδηγία ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :

Άρθρο 1

Η οδηγία 73/241/ΕΟΚ τροποποιείται ως ακολούθως :

α ) Ο τίτλος του παραρτήματος II αντικαθίσταται από τον ακόλουθο τίτλο :

« Ιδιαίτερα μέτρα » .

β ) Η παράγραφος 2 του παραρτήματος II αντικαθίσταται από το ακόλουθο κείμενο , με ισχύ από την 1η Ιανουαρίου 1978 :

« 2 . α ) Η παρούσα οδηγία δεν θίγει τις διατάξεις των εθνικών νομοθεσιών που ισχύουν την 1η Αυγούστου 1973 και δυνάμει των οποίων επιτρέπεται η χρήση :

i ) του φωσφορικού οξέος ως παράγοντα εξουδετερώσεως στα προϊόντα κακάο που έχουν υποστεί αλκαλική επεξεργασία σύμφωνα με το παράρτημα I παράγραφος 2 .

ii ) αρωματικών ουσιών , εκτός εκείνων που προβλέπονται στο παράρτημα I παράγραφος 5 ύπό α ) , στα προϊόντα του κακάο και της σοκολάτας που αναφέρονται στην εν λόγω παράγραφο .

iii ) πολυρικινελαϊκού εστέρος της πολυγλυκερόλης , μονοστεατικού εστέρος της σορβιτάνης , τριστεατικού εστέρος της σορβιτάνης , μονοστεατικού παραγώγου της πολυοξυαιθυλενο(20)σορβιτάνης και αλάτων αμμωνίου των φωσφατιδικών οξέων στα προϊόντα του κακάο και της σοκολάτας που αναφέρονται στο παράρτημα I παράγραφος 6 εδάφιο πρώτο .

β ) Η παρέκκλιση που προβλέπεται :

i ) υπό α ) υπό i ) παύει να ισχύει την 30ή Ιουνίου 1981 εν τούτοις , πριν από την ημερομηνία αυτή το Συμβούλιο μπορεί , σύμφωνα με τη διαδικασία που προβλέπεται στο άρθρο 100 της συνθήκης , να περιλάβει στο παράρτημα I την ουσία που αναφέρεται στην παράγραφο 2 υπό i ) . Η καταχώρηση της ουσίας στο παράρτημα I δεν είναι δυνατό να αποφασισθεί παρά μόνο αν οι επιστημονικές έρευνες αποδείξουν ότι είναι αβλαβής για την ανθρώπινη υγεία και αν η χρησιμοποίησή της είναι αναγκαία από οικονομικής απόψεως .

ii ) υπό α ) υπό ii ) παύει να ισχύει την ημερομηνία που το Συμβούλιο θα καθορίσει , πριν άπό την 1η Ιανουαρίου 1983 , σύμφωνα με τη διαδικασία που προβλέπεται στο άρθρο 100 της συνθήκης και εν πάση περιπτώσει κατά τη στιγμή που θα τεθεί σε εφαρμογή κοινοτική ρύθμιση που θ’ απαριθμεί τις αρωματικές ουσίες που επιτρέπεται να χρησιμοποιούνται στα τρόφιμα .

iii ) υπό α ) υπό iii ) παύει να ισχύει την 20ή Ιουνίου 1979 . Εν τούτοις , πριν από την ημερομηνία αυτή το Συμβούλιο μπορεί , σύμφωνα με τη διαδικασία που προβλέπεται στο άρθρο 100 της συνθήκης , να περιλάβει στο παράρτημα I παράγραφος 6 εδάφιο πρώτο τις ουσίες που αναφέρονται υπό α ) υπό iii ) . »

Άρθρο 2

Η παρούσα οδηγία απευθύνεται στα Κράτη Μέλη .

Έγινε στο Λουξεμβούργο , στις 10 Οκτωβρίου 1978 .

Για το Συμβούλιο

Ο Πρόεδρος

R. OFFERGELD

(1) ΕΕ αριθ. A 8 της 10 . 1 . 1978 , σ. 2 .

(2) ΕΕ αριθ. A 108 της 8 . 5 . 1978 , σ. 16 .

(3) ΕΕ αριθ. A 84 της 8 . 4 . 1978 , σ. 7 .

(4) ΕΕ αριθ. N 228 της 16 . 8 . 1973 , σ. 23 .

(5) ΕΕ αριθ. N 197 της 22 . 7 . 1978 , σ. 10 .

(6) ΕΕ αριθ. N 189 της 12 . 7 . 1974 , σ. 1 .

(7) ΕΕ αριθ. N 197 της 22 . 7 . 1978 , σ. 22 .